Kurna

Kurna aŭ kun artikolo al-Kurna (arabe القرنة, scienca latinliterigo al-Qurna), ankaŭ Qurna, al-Qurna, Qurnah aŭ al-Qurnah, estas urbeto en suda Irako proksimume 74 km nordoriente de Basra. La loko estas kie la Eŭfrato kaj Tigriso renkontas kaj formas la riveron Ŝatt al-Arab. Laŭ popola kredo, en la regiono estis la legenda paradizo de la Genezo, kaj en Kurna situis la Arbo de la sciado pri la bono kaj la malbono.